internet vaartha 244 Views
కోల్‌కతా : భారత్‌ స్టార్‌ క్రికెటర్లు ధోనీ,కోహ్లీ అంటే పడిచచ్చే అభిమానులు పాకిస్థాన్‌లో చాలా మంది ఉన్నారని ఆ దేశ మాజీ కెప్టెన్‌ వసీం అక్రమ్‌ పేర్కొన్నాడు. ఒకవేళ వారిద్దరూ పాకిస్థాన్‌కు వస్తే వాళ్లను చూసేందుకు అభిమానులు ఎక్కువగా వస్తారని, రోడ్లపై ట్రాపిక్‌ జామ్‌ అవుతుందన్నాడు. ఇరు దేశాల్లో క్రికెట్‌ చాలా పాపులర్‌ అని,ఆటగాళ్లపై ఎక్కువ ప్రేమానురాగాలు ఉంటాయన్నాడు.
పాక్‌లో కోహ్లీ,ధోనీకి సూపర్‌ స్టార్‌ స్టేటస్‌ ఉందన్నాడు. పాక్‌ ప్యాన్స్‌ క్రికెట్‌ దిగ్గజం సచిన్‌ చాలా సంవత్సరాలు ఆరాదించాడరని,తమపై ఆడేప్పుడు అతన్ని చూసి భయపడ్డారని వసీం వివరించాడు. ఇండియాలో కూడా అక్రమ్‌,ఇమ్రాన్‌,మియాందాద్‌లను ఆరాదించే వాళ్లున్నారని, ఇక పాక్‌లో కంటే భారత్‌లోనే తమకు ఎక్కువ ప్రేమ దక్కుతుందని వ్యాఖ్యానించి విమర్శల పాలైన ప్రస్తుత పాకిస్థాన్‌ కెప్టెన్‌ షాహిద్‌ అప్రది ఇప్పుడు ఇతర విషయాల కంటే ఆటపైనే దృష్టి కేంద్రీకరించాలని అక్రమ్‌ సూచించాడు.ఆఫ్రిది వ్యాఖ్యలపై పాకిస్థాన్‌ మీడియా,పాక్‌ మాజీ కెప్టెన్‌ జావేద్‌ మియాందాద్‌ తీవ్ర ఆగ్రహం వ్యక్తం చేసిన సంగతి తెలిసిందే.కాగా కోల్‌కతాలో జరుగనున్న టీమిండియా,పాకిస్థాన్‌ మ్యాచ్‌ కోసం ఇరు దేశాల ఉత్కంఠంగా ఎదురుచూస్తున్నారు.తొలి మ్యాచ్‌లో ఓడిపోయిన భారత్‌,పాకిస్థాన్‌పై తప్పక గెలువాల్సి ఉంది.